ကုဉ္ဇရော ဒန္တေသု ဟညတေ

ကုဉ္ဇရော ဒန္တေသု ဟညတေ သည် မြန်မာဆိုရိုးစကား ဖြစ်သည်။ (နာဂေါ ဒန္တေသု ဟညတေ ဟူ၍လည်း အဆိုရှိသည်။) ပါဠိဘာသာမှ ဆင်းသက်လာသော စကားရပ်ဖြစ်သည်။ အဓိပ္ပာယ် ကုဉ္ဇရော ဒန္တေသု ဟညတေ ဆိုသည်မှာ ဆင်သည် သူ့မှာ ရှိသော အစွယ်ကြောင့် အသတ်ခံရသည်ဟု အဓိပ္ပာယ်ရသည်။ (ကုဉ္ဇရော - ဆင်ကို၊ ဒန္တေသု - အစွယ်တို့ကြောင့်၊ ဟညတေ - သတ်အပ်၏။) ဆင်၏ အစွယ်သည် တန်ဖိုးကြီးသောကြောင့် လူတို့သည် ဆင်ကို သတ်ဖြတ်၍ အစွယ်ကို ရယူကြသည်။ ဤဆိုရိုးစကားသည် မိမိတွင် ရှိသော ထူးခြားသော အရည်အချင်း သို့မဟုတ် ပစ္စည်းဥစ္စာသည်ပင် မိမိအတွက် အန္တရာယ်ဖြစ်စေနိုင်ကြောင်း သတိပေးစကားတစ်ခုဖြစ်သည်။ နာဂေါ ဒန္တေသု ဟညတေ ဟူ၍လည်း အဆိုရှိရာ နာဂေါ မှာ ဆင်ကိုပင် ရည်ညွှန်းပါသည်။ ကိုးကားချက်များ ကုဉ္ဇရော-ဆင်ကို၊ ဒန္တေသု-အစွယ်တို့ကြောင့်၊ ဟညတေ-သတ်အပ်၏။ [၁၀၀၅-ခန့်] သဒ္ဒါကြီး။ ၅၅၃။ ဆင်သည် အစွယ်ကြောင့် အသတ်ခံရ၏။ နာဂေါ ဒန္တေသု ဟညတေ ဟု ဆိုရိုးပြုခဲ့ကြ၏။ [၁၃၁၇] ပုံပြဆေး၊ ဆ၊ ပ။ ၁၀၇။ ကိုးကား Category:မြန်မာဆိုရိုးစကားများ